Aitólos (syn Endymióna)

Aitólos (, ) je v gréckej mytológii syn Endymióna a najády, alebo Ifianassy.Apollodoros, Bibliotheca, 1,7,6. (Podľa Pausania, jeho matkou bola buď Asterodia, Chromia, alebo Hyperippé.Pausanias, Periégésis tés Hellados, 5,1,4.)

Aitólos mal troch súrodencov, bratov Paióna, Epeia a sestru Eurykydu. Keď bratia dospeli, otec rozhodol, že jeho nástupcom sa stane ten z nich, ktorý zvíťazí na olympijských hrách. Zvíťazil Epeios a po svojom otcovi v Élide obsadil trón, ale keď onedlho zomrel bez potomka po meči, jeho nástupcom sa stal Aitólos. Neskôr v Lykosúrii počas pohrebných hier, ktoré sa konali na počesť úmrtia Azana, Aitólos svojím vozom neúmyselne usmrtil Apida, syna Iasóna a musel sa preto vzdať trónu. Na kráľovský trón potom zasadol Éleios, syn jeho sestry Eurykydy.Pausanias, Periégésis tés Hellados, 5,1,8.

Aitólos potom svoju krajinu opustil a cesta ho priviedla k rieke Achelous, kde okolitú krajinu pomocou svojich vojakov dobyl a nazval ju po sebe Aitóliou. (Podľa antického autora Konóna po potrestaní KúrétovKonón, Diégéseis, 14.) Aitólos sa následne oženil s Pronoé, dcérou Forba a stal sa otcom synov Pleuróna a Kalydóna.Apollodoros, Bibliotheca, 1,7,7.

 Referencie 

Kategória:Postavy gréckej mytológie
Kategória:Vládcovia Élidy